

**РЕПУБЛИКА СРПСКА**

**ВЛАДА**

МИНИСТАРСТВО ЗА НАУЧНОТЕХНОЛОШКИ РАЗВОЈ,

ВИСОКО ОБРАЗОВАЊЕ И ИНФОРМАЦИОНО ДРУШТВО

Трг Републике Српске 1, Бања Лука; Тел:051/338–434;Факс:051/338-875;[www.vladars.net](http://www.vladars.net);E-mail: mnrvoid@mnrvoid.vladars.net

Број: 19.041/67-9/22

Датум: 31.10.2022. године

На основу чланова 10. и 11. Закона о студентском стандарду (''Службени гласник Републике Српске'', број: 63/21), члана 3. а у вези са чланом 6. став (1) тачка 4) Правилника о додјели студентских стипендија (''Службени гласник Републике Српске'', број: 94/21), Mинистарство за научнотехнолошки развој, високо образовање и информационо друштво Републике Српске расписује

**ЈАВНИ КОНКУРС**

**за додјелу 15 стипендија студентима високошколских установа**

**(категорија:** **студенти са инвалидитетом првог, другог и трећег циклуса студија**

**који остварују право на додатак за помоћ и његу другог лица)**

I

Расписује се Јавни конкурс за додјелу стипендија за академску 2022/2023. годину, за категорију студената са инвалидитетом првог, другог и трећег циклуса студија који остварују право на додатак за помоћ и његу другог лица, редовним студентима високошколских установа у Републици Српској.

II

**Општи услови за додјелу стипендија**

За додјелу стипендија из тачке I овог конкурса могу конкурисати редовни студенти који имају пребивалиште на територији Републике Српске и Брчко дистрикта Босне и Херцеговине и који испуњавају сљедеће опште услове:

1. да су држављани Републике Српске и Босне и Херцеговине,
2. да су студенти првог, другог и трећег циклуса студија на високошколским установама у Републици Српској,
3. да су студенти друге или виших година студија на првом циклусу студија, односно студенти на другом и трећем циклусу студија, само онолико година колико траје студиј на сваком циклусу,
4. да су студенти интегрисаних студија само онолико колико година траје интегрисани студиј, односно да су студенти од друге до пете или шесте године студија,
5. да нису старији од 35 година и
6. да не примају стипендију из других јавних извора финансирања у академској 2022/2023. години.

III

**Посебни услов за додјелу стипендија**

Поред општих услова наведених у тачки II овог Конкурса студенти који конкуришу за додјелу стипендија морају испуњавати сљедећи посебан услов:

* да први пут уписују годину студија за коју конкуришу за додјелу стипендије.

IV

Образац пријаве **(ПРИЛОГ 4)** и образац изјаве да студент не прима стипендију из других јавних извора финансирања **(ПРИЛОГ 6),** биће доступни на Порталу Владе Републике Српске, на страници Министарства за научнотехнолошки развој, високо образовање и информационо друштво: [*www.vladars.net*](http://www.vladars.net) и на протоколу Министарства за научнотехнолошки развој, високо образовање и информационо друштво Републике Српске, Трг Републике Српске 1, Бања Лука, Административни центар Владе Републике Српске, ламела А, приземље.

V

Уз уредно попуњен образац пријаве **(ПРИЛОГ 4)** и образац изјаве да студент не прима стипендију из других јавних извора финансирања **(ПРИЛОГ 6)** из тачке IV овог конкурса, подносиоци пријаве су обавезни доставити сљeдећу документацију у оригиналу или овјереној фотокопији:

1) увјерење о држављанству,

1. увјерење о пребивалишту,
2. oвјерену копију прве странице индекса,
3. потврду о статусу редовног студента,
4. потврду да студент није обнављао уписану годину студија,
5. овјерену изјаву студента да не прима стипендију из других јавних извора финансирања **(ПРИЛОГ 6),**
6. посљедње рјешење надлежног центра за социјални рад о праву на додатак за помоћ и његу другог лица и
7. фото-копију текућег рачуна студента.

VI

Документи из тачке V подтачке 1) и 2) овог конкурса не смију бити старији од шест мјесеци, а документи из подтачке 3), 4), 5) и 6) не смију бити старији од дана објављивања овог конкурса.

VII

Подносиоци пријава морају имати отворен текући рачун на своје име у некој од банака у Републици Српској у домаћој валути.

VIII

Пријаве са потребном документацијом достављају се лично или поштом на адресу: „Министарство за научнотехнолошки развој, високо образовање и информационо друштво Републике Српске, Трг Републике Српске 1, Бања Лука, са назнаком ''Јавни конкурс за студентске стипендије - студенти са инвалидитетом''.

IX

**Непотпуне и неблаговремене пријаве се не разматрају.**

X

Јавни конкурс се објављује у дневном листу „Еуроблиц“ као и на Порталу Владе Републике Српске, на страници Министарства за научнотехнолошки развој, високо образовање и информационо друштво: [*www.vladars.net*](http://www.vladars.net)

XI

Јавни конкурс остаје отворен 20 дана од дана објављивања у дневном листу „Еуроблиц“

XII

Ранг-листа кандидата којима ће бити додијељена стипендија за академску 2022/2023. годину биће објављена на Порталу Владе Републике Српске, на страници Министарства за научнотехнолошки развој, високо образовање и информационо друштво: *www.vladars.net*

 МИНИСТАР

 мр Срђан Рајчевић